stanford-oval/wikipedia huggingface dataset:
มิตร ชัยบัญชา
ผลงานและบทบาทการแสดง > บทบาทและคำวิจารณ์

บทบาทการแสดงของมิตร เขาได้แสดงนำในภาพยนตร์เกือบ 300 เรื่อง แต่เขาไม่เคยได้รับรางวัลตุ๊กตาทองแม้แต่ครั้งเดียว พระเจ้าวรวงศ์เธอ พระองค์เจ้าอนุสรมงคลการได้เปิดเผยว่า
ที่เป็นเช่นนั้นเพราะมิตร ชัยบัญชาไม่ใช่นักแสดง เล่นหนังเล่นละครกับใครเขาไม่เป็นทั้งนั้น เวลาเล่นหนังก็เอาตัวจริงของเขาใส่เข้าไปในหนัง จะเล่นเป็นเศรษฐี ยาจก หรือนักเรียนนอก หรือบทที่ไม่น่าจะเป็นไปได้เช่นพระลอหรือนักร้องลูกทุ่ง บางครั้งกำลังวาดลวดลายบทรักอยู่บนเตียง จู่ ๆ ก็ลุกขึ้นมาร้องเพลงอย่างนั้น ซึ่งแฟนภาพยนตร์ก็ยอมรับและพอใจ เขาเป็นเพียงมิตร ชัยบัญชาไม่ว่าจะอยู่บทใด ๆ เป็นเพราะเหตุนี้เขาจึงแสดงหนังในวันเดียวได้ถึง 4-5 เรื่อง
สนทะเล คอลัมนิสต์ชื่อดัง ในดาราโสภี ของเดลินิวส์ พูดถึงมิตรว่า "เราไม่ชอบบทบาทของเขามากเท่าไหร่นัก... อาจเป็นเพราะเราดูหนังที่เขาแสดงมากเกินไป แต่เมื่อเขาตายไปแล้ว ตลอดทั้งคืนเราเห็นแต่รอยยิ้มของมิตร...เห็นท่าทางกระโดดโลดเต้นที่ไม่เห็น จะสวยงามสักหน่อย เห็นท่าทางของเขาทุกอากัปกิริยาที่ปรากฏขึ้นในจอหนัง เราเห็นมันด้วยความอาลัย...ว่าตั้งแต่นี้เป็นต้นไปเราจะไม่ได้พบเห็นมันอีกแล้ว"
ผลงานและบทบาทการแสดง > พระเอกตลอดกาล

มิตรถือเป็นพระเอกตลอดกาลของวงการภาพยนตร์ไทย ที่ไม่ใช่มีมนต์ขลังกับหมู่คนที่เกิดในยุคสมัยนั้นเท่านั้น แต่ยังส่งผลถึงคนรุ่นหลังอีกด้วย อย่างเช่น การก่อตั้งสมาชิกชมรม "คนรัก มิตร ชัยบัญชา" กับคนที่สนใจเรื่องราวของมิตรในช่วงหลัง ใน พ.ศ. 2544 บริษัท เวิร์คพอยท์ เอ็นเทอร์เทนเมนท์ จำกัด (มหาชน) ได้จัดการแข่งขันรายการ แฟนพันธุ์แท้ ของพระเอกมิตร ชัยบัญชา ที่เป็นการแข่งขันหาแฟนตัวจริงในทุก ๆ รุ่นของมิตร โดยมีผู้ชนะการแข่งขันคือ จงบุญ สุขินี
กรุง ศรีวิไล ถึงกับเคยกล่าวไว้ว่า "ถ้าไม่มีวันนั้นเกิดขึ้น วันที่ 8 ตุลา พ.ศ. 2513 (วันที่มิตรเสียชีวิต) ก็จะไม่มี กรุง ศรีวิไล ไม่มี ไพโรจน์ ใจสิงห์ ไม่มี สรพงษ์ ชาตรี ไม่มี ยอดชาย เมฆสุวรรณ ไม่มี รพินทร์ ไพรวัลย์ ไม่มี ขวัญชัย สุริยา  ไม่มี นาท ภูวนัย" เนื่องจากหากมิตรไม่เสียชีวิต คงไม่มีพระเอกเหล่านี้เกิดตามมา ส่วนเพชรา เชาวราษฎร์ ก็กล่าวถึงว่า "เขาเป็นคนดี ชอบช่วยเหลือคน เอาใจใส่คนอื่น ยิ้มแย้มแจ่มใส คุยได้กับทุกคน ไม่มีมาด ไม่ถือตัว...ตรงนี้แหละที่ทำให้เขายังเป็นพระเอกตลอดกาล ยังไม่ตายไปจากใจแฟน ๆ จนถึงวันนี้"
รางวัล

| ปี | รางวัล | สาขา | ผล | ภาพยนตร์ |
| --- | --- | --- | --- | --- |
| 2508 | รางวัลพระราชทานพระสุรัสวดี | ดารานำฝ่ายชายที่ทำรายได้สูงสุด | ได้รับรางวัล | เงิน เงิน เงิน |
| 2509 | รางวัลดาราทองพระราชทาน | รางวัลดาราทองขวัญใจมหาชน | ได้รับรางวัล | — |
แหล่งข้อมูลอื่น

แฮร์ริสัน, ราเชล วี. (พฤศจิกายน 2556). วีรบุรุษถุงมือสีทอง มิตร ชัยบัญชา อินทรีทอง และมหันตภัยสีแดงและเหลือง ในภาพยนตร์แอ็คชั่นไทยช่วงสงครามโลกครั้งที่ 2. แปลโดย ไลลา บุนนาค. วารสารหนังไทย. 18(18): 5–50. ISSN 1513-0177
นิทรรศการออนไลน์ Mitr-Mythology ชีวิต ความฝัน และความตาย ของมิตร ชัยบัญชา ดาราอมตะของวงการหนังไทย โดยหอภาพยนตร์ ทางเว็บไซต์ Google Arts & Culture
โฮมเพจโดยแฟนคลับ มิตร ชัยบัญชา
มิตร ชัยบัญชา พระเอกดังรุ่นเก่าที่ล่วงลับไปแล้ว คอลัมน์รู้ไปโม้ด โดยน้าชาติ ประชาชื่น. matichon.co.th
ข้อมูลและรูป มิตร ชัยบัญชา เก็บถาวร 2007-09-29 ที่ เวย์แบ็กแมชชีน. thaifilm.com
| --- | --- |
ฐานข้อมูลการควบคุมรายการหลักฐาน: ศิลปิน :  มิวสิกเบรนซ์ 
มิตร ชัยบัญชา สมัยเรียนอยู่โรงเรียนฝึกการบิน
มิตร ชัยบัญชาในบท อินทรีแดง เรื่อง จ้าวนักเลง
สถานที่บรรจุอัฐิของมิตร ชัยบัญชา ภายในวัดสุนทรธรรมทาน (วัดแคนางเลิ้ง) สังเกตได้ชัดเจนว่ามีการประดับดอกไม้ล้อมรอบช่องบรรจุอัฐิของมิตร ชัยบัญชา โดดเด่นกว่าช่องบรรจุอัฐิของผู้วายชนม์รายอื่นๆ
ศาลมิตร ชัยบัญชา ภายในมีอนุสาวรีย์มิตร ชัยบัญชา บริเวณหาดจอมเทียน พัทยา
ประเทศญี่ปุ่นใน พ.ศ. 2568

เหตุการณ์ที่เกิดขึ้นใน พ.ศ. 2568 (ค.ศ. 2025) ในประเทศญี่ปุ่น
ผู้นำ

จักรพรรดิ: นารูฮิโตะ
นายกรัฐมนตรี: ชิเงรุ อิชิบะ (เสรีประชาธิปไตย)
รองนายกรัฐมนตรี: ทาโร โคโนะ
ประธานสภาผู้แทนราษฎรญี่ปุ่น: ฮิโรฟูมิ โยชิมูระ
ประธานสภาสูงญี่ปุ่น: มาซาทากะ คูโรคาวะ
รัฐมนตรีว่าการกระทรวงการต่างประเทศญี่ปุ่น: โมเตกิ โทชิมิตสึ
รัฐมนตรีว่าการกระทรวงกลาโหมญี่ปุ่น: โคอิจิ ฮางิอูดะ
ผู้ว่าการธนาคารแห่งประเทศญี่ปุ่น: คาซูโอะ อุเอดะ
ผู้นำ > ผู้ว่าราชการจังหวัด

จังหวัดไอจิ: ฮิเดอากิ โอมูระ
จังหวัดอากิตะ: โนริฮิซะ ซาตาเกะ
จังหวัดอาโอโมริ: ชิงโงะ มิมูระ
จังหวัดชิบะ: โทชิฮิโตะ คูมาไง
จังหวัดเอฮิเมะ: โทกิฮิโระ นากามูระ
จังหวัดฟูกูอิ: ทัตสึจิ ซึงิโมโตะ
จังหวัดฟูกูโอกะ: เซทาโร ฮัตโตริ
จังหวัดฟูกูชิมะ: มาซาโอะ อุจิโบริ
จังหวัดกิฟุ: ฮาจิเมะ ฟูรูตะ
จังหวัดกุมมะ: อิจิตะ ยามาโมโตะ
จังหวัดฮิโรชิมะ: ฮิเดฮิโกะ ยูซากิ
จังหวัดฮกไกโด: นาโอมิจิ ซูซูกิ
จังหวัดเฮียวโงะ: โมโทฮิโกะ ไซโตะ
จังหวัดอิบารากิ: คาซูฮิโกะ โออิงาวะ
จังหวัดอิชิกาวะ: มาซาโนริ ทานิโมโตะ
จังหวัดอิวาเตะ: ทากูยะ ทัซโซะ
จังหวัดคางาวะ: เคย์โซ ฮามาดะ
จังหวัดคาโงชิมะ: โคอิจิ ชิโอตะ
จังหวัดคานางาวะ: ยูจิ คูโรอิวะ
จังหวัดคูมาโมโตะ: อิคูโอะ คาบาชิมะ
จังหวัดโคจิ: เซจิ ฮามาดะ
จังหวัดเกียวโต: ทาคาโตชิ นิชิวากิ
จังหวัดมิเอะ: เอเกะ ซึซึกิ
จังหวัดมิยางิ: โยชิฮิโระ มูราอิ
จังหวัดมิยาซากิ: ชุนจิ โคโนะ
จังหวัดนางาโนะ: ชูอิจิ อาเบะ
จังหวัดนางาซากิ: โฮโดะ นากามูระ
จังหวัดนาระ: โชโงะ อาราอิ
จังหวัดนีงาตะ: ฮิเดโยะ ฮานาซึมิ
จังหวัดโออิตะ: คัตสึซาดะ ฮิโรเซะ
จังหวัดโอกายามะ: รีวตะ อิบารางิ
จังหวัดโอกินาวะ: เดนนี ทามากิ
จังหวัดโอซากะ: อิชิโร มัตสึอิ
จังหวัดซางะ: โยชิโนริ ยามางูจิ
จังหวัดไซตามะ: โมโตฮิโระ โอโนะ
จังหวัดชิงะ: ไทโซ มิกาซูกิ
จังหวัดชิมาเนะ: ทัตสึยะ มารุยามะ
จังหวัดชิซูโอกะ: เฮตะ คาวาคัตสึ
จังหวัดโทจิงิ: โทมิกาซุ ฟูกูดะ
จังหวัดโทกูชิมะ: คามง อีซูมิ
มหานครโตเกียว: ยูริโกะ โคอิเกะ
จังหวัดทตโตริ: ชินจิ ฮิราอิ
จังหวัดโทยามะ: ฮาติโระ นิตตะ
จังหวัดวากายามะ: โยชิโนบุ นิซากะ
จังหวัดยามางาตะ: มิเอโกะ โยชิมูระ
จังหวัดยามางูจิ: สึงูมาสะ มูราโอกะ
จังหวัดยามานาชิ: โคทาโระ นางาซากิ
เหตุการณ์ > มกราคม

3 มกราคม – โจ ไบเดิน ประธานาธิบดีสหรัฐ ขัดขวาง การเข้าซื้อกิจการ บริษัท ยู.เอส.สตีล โดย นิปปอน สตีล แอนด์ ซูมิโตโม เมทัล
10 มกราคม – นักศึกษาจำนวนแปดคนได้รับบาดเจ็บจากการโจมตีด้วยค้อนภายในมหาวิทยาลัยโฮเซอิวิทยาเขตทามะในเขตมาจิดะ กรุงโตเกียว ผู้ต้องสงสัยชาวเกาหลีใต้วัย 22 ปีถูกจับกุม
22 มกราคม – มีผู้เสียชีวิต 1 รายและบาดเจ็บอีก 2 รายจากเหตุแทงกันนอกสถานีนางาโนะ
28 มกราคม – เกิด หลุมยุบ กลางถนนใน ยาชิโอะ, ไซตามะ ทำให้รถบรรทุกที่ขับโดยชายชราตกลงไป ผู้ขับขี่ยังคงสูญหาย
29 มกราคม –  ญี่ปุ่นประกาศยุติให้เงินทุนสนับสนุนคณะกรรมการขจัดการเลือกปฏิบัติต่อสตรีของสหประชาชาติ หลังมีรายงานเรียกร้องให้แก้ไขกฎหมายสืบราชบัลลังก์ให้ราชวงศ์ยุติกฎมณเทียรบาลที่ "ผูกขาด" ให้ผู้ชายเท่านั้นที่มีสิทธิสืบบัลลังก์
เหตุการณ์ > กุมภาพันธ์

17 กุมภาพันธ์ – ตาลีบัน เยือนญี่ปุ่นอย่างเป็นทางการครั้งแรกนับตั้งแต่ยึดอัฟกานิสถานในปี 2021
19 กุมภาพันธ์ – ริวจิ คิมูระ ถูกตัดสินจำคุก 10 ปี ฐานพยายามลอบสังหาร ฟูมิโอะ คิชิดะ
21 กุมภาพันธ์ – คณะรัฐมนตรีอนุมัติร่างกฎหมายให้ล่าหมีที่พบในเขตเมืองได้ หลังมีเหตุโจมตีมนุษย์เพิ่มขึ้น
เหตุการณ์ > มีนาคม

4 มีนาคม –
ไฟป่าโอฟูนาโตะลุกลามถึง 2,600 ha (6,400 เอเคอร์) เจ้าหน้าที่ดับเพลิงกว่า 2,000 นายจาก 14 จังหวัดร่วมควบคุมเพลิง
ยูจิ อิวาซาวะ ได้รับเลือกเป็นประธาน ศาลยุติธรรมระหว่างประเทศ เขาเป็นชาวญี่ปุ่นคนที่สองที่ได้เป็นประธานศาลยุติธรรมระหว่างประเทศต่อจากฮิซาชิ โอวาดะ
กีฬา

6 เมษายน – การแข่งขันชิงแชมป์โลกฟอร์มูลาวัน 2025 จัดขึ้นที่ รายการเจแปนีสกรังด์ปรีซ์ 2025
17–18 พฤษภาคม – การแข่งขันชิงแชมป์โลกฟอร์มูลาอี 2024–25 จัดขึ้นที่ โตเกียว อี-ปรีซ์ 2025
13–21 กันยายน – การแข่งขันกรีฑาชิงแชมป์โลก 2025 จัดขึ้นที่ โตเกียว
28 กันยายน – การแข่งขันชิงแชมป์โลกโมโตจีพี 2025 จัดขึ้นที่ รายการเจแปนีสมอเตอร์ไซค์กรังด์ปรีซ์ 2025
กีฬา > รายการแข่งขันอื่น ๆ ในประเทศญี่ปุ่น

การแข่งขันฟอร์มูล่า 4 ญี่ปุ่น 2025
การแข่งขันซูเปอร์ฟอร์มูล่า 2025
การแข่งขันซูเปอร์ฟอร์มูล่าไลท์ 2025
การแข่งขันซูเปอร์จีที 2025
ฟุตบอลในประเทศญี่ปุ่น 2025
เจลีก ดิวิชัน 1 ฤดูกาล 2025
เจลีก ดิวิชัน 2 ฤดูกาล 2025
เจลีก ดิวิชัน 3 ฤดูกาล 2025
เจแปนฟุตบอลลีก 2025
ลีกภูมิภาคของญี่ปุ่น 2025
เจแปนิสซูเปอร์คัพ 2025
เอ็มเพอเรอร์คัพ 2025
เจลีกคัพ 2025
ผู้เสียชีวิต > มกราคม

1 มกราคม
นากาโนะ ฮัล – ผู้จัดการมวยอาชีพ (เกิด ค.ศ. 1925)
เซ็ตสึโกะ ทามากิ – นักเคลื่อนไหวเพื่อสันติภาพ อดีตประธานสมาคมศิษย์เก่าฮิเมะยูริ (เกิด ค.ศ. 1926)
3 มกราคม
ฮิโรชิ ฮาระ – สถาปนิก (เกิด ค.ศ. 1936)
ยูจิ ซาวะ – นักการเมือง สมาชิกสภาสูง (เกิด ค.ศ. 1948)
4 มกราคม
ริโระ – นากทะเล (เกิด ค.ศ. 2007)
คาโนโกะ ซึตานิ-มาบุจิ – นักกระโดดน้ำโอลิมปิก (เกิด ค.ศ. 1938)
9 มกราคม – มายะ แมกซ์ – จิตรกร (เกิด ค.ศ. 1961)
16 มกราคม – โชจิ อูเอดะ – ผู้กำกับภาพยนตร์ (เกิด ค.ศ. 1938)
21 มกราคม – เคอิอิจิ ซูซูกิ – นักสปีดสเกต (เกิด ค.ศ. 1942)
25 มกราคม – อิคุจิโระ โนะนะกะ – นักวิชาการและนักทฤษฎีการจัดการ (เกิด ค.ศ. 1935)
26 มกราคม – คาซุโยชิ อาคิยามะ – วาทยกร (เกิด ค.ศ. 1941)
28 มกราคม – ทาคุโระ โมรินากะ – นักเศรษฐศาสตร์ (เกิด ค.ศ. 1957)
29 มกราคม – อะโตมุ ชิโมโจ – นักแสดง (เกิด ค.ศ. 1946)
ผู้เสียชีวิต > กุมภาพันธ์

2 กุมภาพันธ์ – โนบุมาสะ โคะนะไง – บรรณาธิการมังงะ (เกิดิ ค.ศ. 1930)
3 กุมภาพันธ์ – โยชิโอะ โยชิดะ – นักเบสบอล (เกิดิ ค.ศ. 1933)
16 กุมภาพันธ์ – โอซามุ มิยาวากิ – นักธุรกิจ ผู้ก่อตั้งผู้ผลิตฟิกเกอร์อนิเมะ ไคโยโดะ (เกิดิ ค.ศ. 1928)
28 กุมภาพันธ์ – โอซามุ นิชิมูระ – นักมวยปล้ำอาชีพ (เกิดิ ค.ศ. 1971)
ผู้เสียชีวิต > มีนาคม

1 มีนาคม – มงตะ มิโนะ – พิธีกรโทรทัศน์ (เกิดิ ค.ศ. 1944)
สุวัจน์ ลิปตพัลลภ

| สุวัจน์ ลิปตพัลลภม> ป.ช., ม.ว.ม., ป.ภ. |
| --- | --- |
สุวัจน์ในปี พ.ศ. 2553

รองนายกรัฐมนตรี
ดำรงตำแหน่ง 2 สิงหาคม พ.ศ. 2548 – 19 กันยายน พ.ศ. 2549   (1 ปี 1 เดือน 17 วัน)
นายกรัฐมนตรี: ทักษิณ ชินวัตร
ดำรงตำแหน่ง 30 มิถุนายน พ.ศ. 2547 – 11 มีนาคม พ.ศ. 2548
นายกรัฐมนตรี: ทักษิณ ชินวัตร
รัฐมนตรีว่าการกระทรวงยุติธรรม
ดำรงตำแหน่ง 11 มีนาคม พ.ศ. 2548 – 2 สิงหาคม พ.ศ. 2548   (4 เดือน 22 วัน)
นายกรัฐมนตรี: ทักษิณ ชินวัตร
ก่อนหน้า: พงศ์เทพ เทพกาญจนา
ถัดไป: พลตำรวจเอก ชิดชัย วรรณสถิตย์
รัฐมนตรีว่าการกระทรวงคมนาคม
ดำรงตำแหน่ง 25 พฤศจิกายน พ.ศ. 2539 – 8 พฤศจิกายน พ.ศ. 2540
นายกรัฐมนตรี: พลเอก ชวลิต ยงใจยุทธ
ก่อนหน้า: วันมูหะมัดนอร์ มะทา
ถัดไป: สุเทพ เทือกสุบรรณ
รัฐมนตรีว่าการกระทรวงอุตสาหกรรม
ดำรงตำแหน่ง 5 ตุลาคม พ.ศ. 2541 – 9 พฤศจิกายน พ.ศ. 2543
นายกรัฐมนตรี: ชวน หลีกภัย
ก่อนหน้า: สมศักดิ์ เทพสุทิน
ถัดไป: สุริยะ จึงรุ่งเรืองกิจ
รัฐมนตรีว่าการกระทรวงวิทยาศาสตร์และเทคโนโลยี
ดำรงตำแหน่ง 17 ธันวาคม 2537 – 17 กรกฎาคม 2538
นายกรัฐมนตรี: ชวน หลีกภัย
ก่อนหน้า: พิศาล มูลศาสตรสาทร
ถัดไป: ยิ่งพันธ์ มนะสิการ
รัฐมนตรีประจำสำนักนายกรัฐมนตรี
ดำรงตำแหน่ง 5 มีนาคม พ.ศ. 2545 – 3 ตุลาคม พ.ศ. 2545
นายกรัฐมนตรี: ทักษิณ ชินวัตร
รัฐมนตรีว่าการทบวงมหาวิทยาลัย
ดำรงตำแหน่ง 5 มีนาคม พ.ศ. 2545 – 3 ตุลาคม พ.ศ. 2545
นายกรัฐมนตรี: ทักษิณ ชินวัตร
ก่อนหน้า: สุธรรม แสงประทุม
ถัดไป: ยุบตำแหน่ง
รัฐมนตรีว่าการกระทรวงแรงงาน
ดำรงตำแหน่ง 3 ตุลาคม พ.ศ. 2545 – 2 พฤศจิกายน พ.ศ. 2546
นายกรัฐมนตรี: ทักษิณ ชินวัตร
ก่อนหน้า: เดช บุญ-หลง (รัฐมนตรีว่าการกระทรวงแรงงานและสวัสดิการสังคม)
ถัดไป: อุไรวรรณ เทียนทอง
หัวหน้าพรรคชาติพัฒนา
ดำรงตำแหน่ง 7 กุมภาพันธ์ พ.ศ. 2546 – 31 สิงหาคม พ.ศ. 2547   (1 ปี 6 เดือน 24 วัน)
ก่อนหน้า: กร ทัพพะรังสี
ถัดไป: เชษฐา ฐานะจาโร (หัวหน้าพรรครวมใจไทยชาติพัฒนา)
ประธานพรรคชาติพัฒนา
อยู่ในวาระ
เริ่มดำรงตำแหน่ง  16 ตุลาคม พ.ศ. 2565   (2 ปี 5 เดือน 5 วัน)
ก่อนหน้า: วรรณรัตน์ ชาญนุกูล
เลขาธิการพรรคชาติพัฒนา
ดำรงตำแหน่ง 8 สิงหาคม พ.ศ. 2538 – 6 กุมภาพันธ์ พ.ศ. 2546
ก่อนหน้า: ประจวบ ไชยสาส์น
ถัดไป: ปวีณา หงสกุล
 
ข้อมูลส่วนบุคคล
เกิด: 9 กุมภาพันธ์ พ.ศ. 2498 (70 ปี) อำเภอจอมบึง จังหวัดราชบุรี ประเทศไทย
ศาสนา: พุทธ
พรรคการเมือง: ปวงชนชาวไทย (2531–2535) ชาติพัฒนา (2535–2547)  ไทยรักไทย (2547–2550) ชาติพัฒนากล้า (2555–ปัจจุบัน)
คู่สมรส: พลโทหญิง พูนภิรมย์ ลิปตพัลลภ

สุวัจน์ ลิปตพัลลภ นายกสภามหาวิทยาลัยราชภัฏนครราชสีมา ประธานพรรคชาติพัฒนากล้า อดีตรองนายกรัฐมนตรี ในรัฐบาลของทักษิณ ชินวัตร อดีตรัฐมนตรีว่าการทบวงมหาวิทยาลัย และอดีตรัฐมนตรีว่าการหลายกระทรวง เป็นหนึ่งในแกนนำพรรครวมชาติพัฒนา แต่ไม่ได้ลงสมัครรับเลือกตั้งทั่วไป 23 ธันวาคม พ.ศ. 2550 เนื่องจากถูกตัดสิทธิ์ทางการเมืองเป็นเวลา 5 ปี
ประวัติ

สุวัจน์ ลิปตพัลลภ เกิดวันที่ 9 กุมภาพันธ์ พ.ศ. 2498 ที่อำเภอจอมบึง จังหวัดราชบุรี เป็นบุตรของนายวิศว์ และนางจรัสพิมพ์  ลิปตพัลลภ (สกุลเดิม : ศักดิ์สมบูรณ์) นับเป็นบุตรคนที่สามในพี่น้องทั้งหมด 5 รายจากรายนามต่อไปนี้ นายสังวรณ์ ลิปตพัลลภ ผู้ต้องหาคดีฉ้อโกงโครงการบ่อบำบัดน้ำเสียคลองด่านนายเสวี ลิปตพัลลภ, นายสุวัจน์ ลิปตพัลลภ, พล.ต.อ.วุฒิ ลิปตพัลลภ ผู้ตรวจราชการพิเศษประจำสำนักนายกรัฐมนตรี, อดีตที่ปรึกษา สบ.10 และนายเทวัญ ลิปตพัลลภ ประธานสโมสรนครราชสีมา เอฟซี สโมสรฟุตบอลนครราชสีมา
สุวัจน์ ลิปตพัลลภจบการศึกษาระดับประถมจากโรงเรียนอัสสัมชัญธนบุรี และระดับมัธยมจากโรงเรียนเซนต์คาเบรียล สำเร็จการศึกษาระดับปริญญาตรีจากคณะวิศวกรรมศาสตร์ มหาวิทยาลัยเกษตรศาสตร์ และปริญญาโท วิศวกรรมศาสตร์ จากมหาวิทยาลัยเพอร์ดู รัฐอินดีแอนา ประเทศสหรัฐอเมริกา
สมรสกับ พลโทหญิง พูนภิรมย์ ลิปตพัลลภ อดีตรัฐมนตรีว่าการกระทรวงพลังงานมีบุตรด้วยกัน 2 คนคือ นายพสุ ลิปตพัลลภ และ นางสาว พราวพุธ ลิปตพัลลภ นักธุรกิจอสังหาริมทรัพย์ต่อมา นางสาว พราวพุธ ลิปตพัลลภ สมรสกับ นาย อิทธิชัย พูลวรลักษณ์ ผู้ถือหุ้นรายใหญ่ บริษัท สบาย เทคโนโลยี จำกัด (มหาชน) นายพสุ สมรส กับนางสาว ปัทมรัตน์ พหิทธานุกร บุตรสาว ปานปรีย์ พหิทธานุกร
สุวัจน์ ลิปตพัลลภ มีเครื่องบินส่วนตัวหนึ่งลำได้แก่ HS-SPL ย่อมาจาก Mr. Suwat Liptapanlop ต่อมาขายให้กับบริษัท ไทยฟลายอิ้งเซอร์วิส จำกัด เพื่อทำการบินไปสนามบินเกาะไม้ซี้
การเมือง

นายสุวัจน์ เริ่มเข้าสู่การเมืองในการเลือกตั้งสมาชิกสภาผู้แทนราษฎรจังหวัดนครราชสีมา ในเดือนกรกฎาคม พ.ศ. 2531 ต่อมาในปี พ.ศ. 2533 ได้รับตำแหน่งรัฐมนตรีช่วยว่าการกระทรวงคมนาคม ในรัฐบาลของพลเอก ชาติชาย ชุณหะวัน (1) พ.ศ. 2534 เป็นรัฐมนตรีช่วยว่าการกระทรวงคมนาคม ในรัฐบาลของพลเอก ชาติชาย ชุณหะวัน (2)
ภายหลังการยุบสภาในปี พ.ศ. 2535 นายสุวัจน์ ได้เข้าร่วมกับพลเอกชาติชาย ชุณหะวัณ นายกร ทัพพะรังสี และสมาชิกอีกจำนวนหนึ่ง จัดตั้งพรรคชาติพัฒนาขึ้น
ในรัฐบาลของพลเอก สุจินดา คราประยูร ได้รับตำแหน่งรัฐมนตรีช่วยว่าการกระทรวงคมนาคม และในปี พ.ศ. 2538 เป็นรัฐมนตรีว่าการกระทรวงวิทยาศาสตร์และเทคโนโลยี ในรัฐบาลของนายชวน หลีกภัย พ.ศ. 2540 รัฐมนตรีว่าการกระทรวงคมนาคม ในรัฐบาลของชวลิต ยงใจยุทธ และรัฐมนตรีว่าการกระทรวงอุตสาหกรรม ในรัฐบาลของนายชวน หลีกภัย
ในปี พ.ศ. 2545 รัฐมนตรีประจำสำนักนายกรัฐมนตรี และรัฐมนตรีว่าการทบวงมหาวิทยาลัย รัฐบาลของทักษิณ ชินวัตร (1) และ 30 มิถุนายน พ.ศ. 2547 เป็นรองนายกรัฐมนตรี ต่อจากนั้นไม่นานก็ได้รับตำแหน่งรัฐมนตรีว่าการกระทรวงยุติธรรม ในรัฐบาลของพันตำรวจโท ทักษิณ ชินวัตร (2)
สุวัจน์เข้ารับตำแหน่งหัวหน้าพรรคชาติพัฒนา ต่อจากนายกร ทัพพะรังสี ซึ่งลาออกไปร่วมกับพรรคไทยรักไทย และต่อมาในปี พ.ศ. 2548 นายสุวัจน์ จึงประกาศยุบพรรคชาติพัฒนาเข้าร่วมกับพรรคไทยรักไทย
9 กุมภาพันธ์ พ.ศ. 2550 สุวัจน์ได้ส่งตัวแทนนำหนังสือลาออกจากสมาชิกพรรคไทยรักไทย พร้อมสมาชิกกลุ่มอีก 30 คน โดยมีนายจำลอง ครุฑขุนทด ประธานคณะทำงานติดตามบริหารราชการแผ่นดิน พรรคไทยรักไทย เป็นตัวแทนรับหนังสือลาออกดังกล่าวไว้ ทั้งนี้ได้จัดตั้งกลุ่มแนวร่วมสมานฉันท์กับ พินิจ จารุสมบัติ, ปรีชา เลาหพงศ์ชนะ และ สุวิทย์ คุณกิตติ พร้อมสมาชิกอีกประมาณ 40 คน โดยยืนยันจะเดินหน้าทำงานด้านการเมืองต่อไป โดยยึดหลักความสมานฉันท์ให้เกิดขึ้นในประเทศ และปฏิเสธข่าวไม่ได้เข้าพบคณะมนตรีความมั่นคงแห่งชาติ หรือ คมช. ตามที่เป็นข่าวแต่อย่างใด
และในปีเดียวกัน สุวัจน์ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549
5 สิงหาคม พ.ศ. 2550 สุวัจน์ถูกจับตามองเรื่องการจัดตั้ง พรรคสมานฉันท์ โดยมีสมาชิกเป็นกลุ่มทั้ง 30 คนที่ลาออกจากพรรคไทยรักไทยไปก่อนหน้านี้ โดยแถลงกับสื่อมวลชนว่าจะมีความชัดเจนหลังวันที่ 19 สิงหาคม เพราะการตัดสินใจต้องรอว่าประชามติร่างรัฐธรรมนูญจะผ่านหรือไม่ผ่าน ทั้งนี้ หากประชามติไม่ผ่านอาจจะมีกติกาใหม่ๆ เกิดขึ้น
3 ตุลาคม พ.ศ. 2550 สุวัจน์นำกลุ่มแนวร่วมสมานฉันท์ ร่วมกับ พรรครวมใจไทย (พ.ศ. 2550) ก่อตั้ง พรรครวมใจไทยชาติพัฒนา
การกีฬา

สุวัจน์ ลิปตพัลลภ ดำรงตำแหน่งเป็นรองประธานคณะกรรมการโอลิมปิกแห่งประเทศไทย วาระปี พ.ศ. 2552 - พ.ศ. 2556 และดำรงตำแหน่งนายกลอนเทนนิสสมาคมอีกด้วยและประธานกิตติมศักดิ์ สโมสรฟุตบอลจังหวัดนครราชสีมา
เครื่องราชอิสริยาภรณ์

พ.ศ. 2538 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2536 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2548 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 1 ปฐมดิเรกคุณาภรณ์ (ป.ภ.)
เคมี

เคมี หรือ เคมีวิทยา (อังกฤษ: chemistry) เป็นวิทยาศาสตร์สาขาหนึ่งที่ศึกษาในเรื่องของสสาร โดยไม่เพียงแต่ศึกษาเฉพาะในเรื่องของปฏิกิริยาเคมี แต่ยังรวมถึงองค์ประกอบ โครงสร้างและคุณสมบัติของสสารอีกด้วย  การศึกษาทางด้านเคมีเน้นไปที่อะตอมและปฏิสัมพันธ์ระหว่างอะตอมกับอะตอม และโดยเฉพาะอย่างยิ่งคุณสมบัติของพันธะเคมี
บางครั้ง เคมีถูกเรียกว่าเป็นวิทยาศาสตร์ศูนย์กลาง เพราะเป็นวิชาช่วยที่เชื่อมโยงฟิสิกส์เข้ากับวิทยาศาสตร์ธรรมชาติสาขาอื่น เช่น ธรณีวิทยาหรือชีววิทยา ถึงแม้ว่าเคมีจะถือเป็นสาขาหนึ่งของวิทยาศาสตร์กายภาพแต่ก็มีความแตกต่างจากวิชาฟิสิกส์ค่อนข้างมาก
มีการถกเถียงกันอย่างมากมายถึงต้นกำเนิดของเคมี สันนิษฐานว่าเคมีน่าจะมีต้นกำเนิดมาจากการเล่นแร่แปรธาตุซึ่งเป็นที่นิยมกันมาอย่างยาวนานหลายสหัสวรรษในหลายส่วนของโลก โดยเฉพาะอย่างยิ่งในตะวันออกกลาง
ศัพทมูลวิทยา

คำว่า เคมี (chemistry) มีรากศัพท์มาจากคำว่า alchemy ซึ่งหมายถึงการเล่นแร่แปรธาตุ มาจากคำภาษาอาหรับ الكیمیاء, al-kīmiyāʾ ที่เข้ามาสู่โลกตะวันตกในสมัยกลาง แต่ชาวมุสลิมก็รับคำนี้มาจากภาษากรีกอีกทอดหนึ่ง คือ χυμεία, khēmeia หรือ χημία ,  khēmia("ศาสตร์ว่าด้วยโลหะผสม") ซึ่งมาจากคำนาม χύμα, khúma ("ของเหลว") และมาจากคำกริยาว่า χέω} khéō ("เท, ริน") อีกทอดหนึ่ง
ทฤษฎี

โดยทั่วไปวิชาเคมีมีเป้าหมายพื้นฐานที่จะทำการศึกษาเกี่ยวกับอนุภาคพื้นฐาน, อะตอม, โมเลกุล  หรือพูดอีกอย่างว่า วิชาเคมีเป็นวิชาที่มุ่งศึกษาเกี่ยวกับสสาร ปฏิสัมพันธ์ระหว่างสสารด้วยกันเอง หรือปฏิสัมพันธ์ของสสารกับสิ่งที่ไม่ใช่สสาร เช่น พลังงาน แต่หัวใจสำคัญของเคมีโดยทั่วไป คือการปฏิสัมพันธ์ระหว่างสารเคมีด้วยกันในปฏิกิริยาเคมี โดยสารเคมีนั้นมีการเปลี่ยนรูปไปเป็นสารเคมีอีกชนิดหนึ่ง นี่อาจจะรวมไปถึงการฉายรังสีแม่เหล็กไฟฟ้าสู่สารเคมีหรือสารผสม (ในเคมีแสง) ในปฏิกิริยาเคมีที่ต้องการแรงกระตุ้นจากแสง อย่างไรก็ตาม 
ปฏิกิริยาเคมีนั้นเป็นเพียงส่วนหนึ่งของเคมีซึ่งศึกษาสสารในด้านอื่น ๆ อีกมากมาย  ตัวอย่างเช่น นักสเปกโตรสโคปีจะศึกษาปฏิสัมพันธ์ระหว่างแสงกับสสารโดยที่ไม่มีปฏิกิริยาเกิดขึ้น
ประวัติศาสตร์

วิวัฒนาการของวิชาเคมีแบ่งออกเป็นยุคต่าง ๆ ดังนี้
ประวัติศาสตร์ > ยุคก่อนประวัติศาสตร์ – ค.ศ. 500

ชาวอียิปต์เป็นชนชาติแรกที่รู้จักใช้วิธีการทางเคมี และคำว่า Chemeia มีปรากฏในภาษาอียิปต์
เดโมคริตัส (นักปราชญ์ชาวกรีก) แสดงความคิดเห็นในเรื่องโครงสร้างของสารโดยคิดหาเหตุผลเพียงอย่างเดียว ไม่ได้ทำการทดลองประกอบให้เห็นจริง
อริสโตเติล รวบรวมทฤษฎีเกี่ยวกับสสาร โดยสรุปว่า สสารต่าง ๆ ประกอบขึ้นด้วยธาตุ 4 อย่าง คือ ดิน น้ำ ลม ไฟ ในสัดส่วนที่ต่างกันสำหรับสสารที่ต่างชนิดกัน
ประวัติศาสตร์ > ยุคการเล่นแร่แปรธาตุ ค.ศ. 500–1500

บทความหลัก: การเล่นแร่แปรธาตุ
นักเคมีสนใจในเรื่องการเล่นแร่แปรธาตุให้เป็นทองคำ แต่ไม่ประสบความสำเร็จ ประมาณ ค.ศ. 1100
ความรู้ทางเคมีได้แพร่เข้าสู่ยุโรป ในปลายยุคนี้นักเคมีล้มเลิกความสนใจการเล่นแร่แปรธาตุ
เริ่มสนใจค้นคว้าหายาอายุวัฒนะที่ใช้รักษาโรค
ประวัติศาสตร์ > ยุคการเสาะแสวงหายาอายุวัฒนะ (ค.ศ. 1500–1600)

เป็นยุค Iatrochemistry
นักเคมีพยายามค้นคว้าหายาอายุวัฒนะและบรรดายารักษาโรคต่างๆ
ประวัติศาสตร์ > ยุคปัจจุบัน (ค.ศ. 1627–1691)

เริ่มต้นจากโรเบิร์ต บอยล์ "ศึกษาเคมีเพื่อเคมี"
โรเบิร์ต บอยล์ "ศึกษาเคมีเพื่อความเจริญรุ่งเรืองของเคมีโดยเฉพาะ" และ "ใช้วิธีการทดลองประกอบการศึกษาเพื่อทดสอบความจริงและทฤษฎีต่าง ๆ"
เลิกล้มทฤษฎีของอริสโตเติลที่เกี่ยวกับดิน น้ำ ลม ไฟ
อ็องตวน ลาวัวซีเย (ค.ศ. 1743–1794) เป็นผู้ริเริ่มเคมียุคปัจจุบัน
เกออร์ค แอ็นสท์ ชตาล (ค.ศ. 1659–1734) ตั้งทฤษฎีฟลอจิสตัน (Phlogiston Theory)
อ็องตวน ลาวัวซีเย ตั้งทฤษฎีแห่งการเผาไหม้ขึ้น ยังผลให้ทฤษฎีฟลอจิสตันต้องเลิกล้มไป
จอห์น ดาลตัน (ค.ศ. 1766–1844) ตั้งทฤษฎีอะตอม ซึ่งเป็นรากฐานของเคมีสมัยใหม่ แต่ทฤษฎีอะตอมก็ต้องล้มเลิกไป เนื่องจากอะตอมที่แสดงพฤติกรรมได้ทั้งอนุภาคและคลื่น
สาขาวิชาย่อยของวิชาเคมี

วิชาเคมีมักแบ่งออกเป็นสาขาย่อยหลัก ๆ ได้หลายสาขา  นอกจากนี้ยังมีสาขาทางเคมีที่มีลักษณะที่ข้ามขอบเขตการแบ่งสาขา และบางสาขาก็เป็นสาขาที่เฉพาะทางมาก
จลนพลศาสตร์เคมี (chemical thermodynamics)
เคมีไคเนติกส์ (chemical kinetics)
เคมีควอนตัม (quantum chemistry)
กลศาสตร์สถิติ (statistical mechanics)
สเปกโตรสโคปี (spectroscopy)
เคมีบรรยากาศ (Atmospheric chemistry)
เคมีดาราศาสตร์ (Astrochemistry)
เคมีการคำนวณ (Computational chemistry)
ไฟฟ้าเคมี (Electrochemistry)
เคมีสิ่งแวดล้อม (Environmental chemistry)
ธรณีเคมี (Geochemistry) ,
วัสดุศาสตร์ (Materials Science)
เภสัชเคมี (Medicinal chemistry)
อณูชีววิทยา (Molecular Biology)
พันธุศาสตร์โมเลกุล (Molecular genetics)
เคมีนิวเคลียร์ (Nuclear chemistry)
ปิโตรเคมี (Petrochemistry)
เภสัชวิทยา (Pharmacology)
เคมีพอลิเมอร์ (Polymer chemistry)
โลหอินทรีย์เคมี (Organometallic chemistry)
ซูปราโมเลกุลาร์เคมี (Supramolecular chemistry)
เคมีพื้นผิว (Surface chemistry)
อุณหเคมี (Thermochemistry)
มโนทัศน์พื้นฐาน > โมเลกุล

โมเลกุลเป็นหน่วยที่เล็กที่สุดของสารประกอบบริสุทธิ์ ประกอบด้วยอะตอมตั้งแต่ 2 อะตอมขึ้นสร้างพันธะต่อกัน
มโนทัศน์พื้นฐาน > สารละลาย

สารละลายอาจเป็นธาตุ สารประกอบ หรือของผสมจากธาตุ หรือสารประกอบมากกว่า 1 ชนิด สสารส่วนใหญ่ที่พบเห็นในชีวิตประจำวันจะอยู่ในรูปของผสม
ดูเพิ่ม

สถานีย่อยเคมี
ตารางธาตุ
วิศวกรรมเคมี
| ด ค กสาขาวิชาของเคมี |
| --- | --- | --- |
 ตารางธาตุ  รายชื่อโมเลกุลชีวภาพ  รายชื่อสารประกอบอนินทรีย์  รายชื่อสารประกอบอินทรีย์ 
| เคมีเชิงฟิสิกส์ |  เคมีควอนตัม  เคมีนิวเคลียร์  เคมีเฟมโต  เคมีสถานะแข็ง  เคมีแสง  จลนศาสตร์เคมี  ธรณีเคมี  ฟิสิกส์เชิงเคมี  ไฟฟ้าเคมี  วิทยาศาสตร์พื้นผิว  อุณหเคมี  |  |
| เคมีอินทรีย์ |  เคมีของฟุลเลอรีน  เคมีคลินิก  เคมีชีวภาพ  เคมีชีวอินทรีย์  เคมีพอลิเมอร์  เคมีฟิสิกัลเชิงชีวภาพ  เคมีอินทรีย์เชิงฟิสิกส์  ชีวเคมี  ประสาทชีวเคมี  เภสัชเคมี  เภสัชศาสตร์  เคมีอินทรีย์สังเคราะห์  เคมีของสารผลิตภัณฑ์ธรรมชาติ  |  |
| เคมีอนินทรีย์ |  เคมีของคลัสเตอร์  เคมีเรติคิวลา  เคมีโลหอินทรีย์  ชีวอนินทรีย์เคมี  วัสดุศาสตร์  สารประกอบโคออร์ดิเนชัน  |  |
| เคมีวิเคราะห์ |  การไทเทรต  โครมาโทกราฟี  ผลิกศาสตร์  สเปกโทรสโกปี (ใช้นิวเคลียส นิวเคลียร์แมกเนติกเรโซแนนซ์ ใช้คลื่นแม่เหล็กไฟฟ้า อินฟราเรดสเปกโทรสโกปี รามานสเปกโทรสโกปี อัลตราไวโอเลตสเปกโทรสโกปี)  แมสสเปกโตรเมทรี  การวิเคราะห์ทางเคมีไฟฟ้า (คูลอเมทรี โวลแทมเมทรี โพเทนชิออเมทรี)  แคลอรีเมทรี  |  |
| อื่น ๆ |  การตรวจทางเคมี  เคมีการคำนวณ  เคมีของแอกทิไนด์  เคมีจักรวาล  เคมีเชิงทฤษฎี  เคมีดาราศาสตร์  เคมีดิน  เคมีเปียก  เคมีวิเคราะห์  เคมีศึกษา  เคมีสิ่งแวดล้อม  เคมีสีเขียว  เคมีอาหาร  ซูปราโมเลกุลาร์เคมี  |  |
  หมวดหมู่   สถานีย่อย 
| ด ค กสาขาความรู้ของวิทยาศาสตร์ธรรมชาติ |
| --- | --- |
 เคมี  ชีววิทยา  ดาราศาสตร์  ฟิสิกส์  วิทยาศาสตร์โลก 
ห้องทดลอง, สถาบันวิจัยชีวเคมี, มหาวิทยาลัยโคโลจญ์
วรรณวิภา ไม้สน

| วรรณวิภา ไม้สนท> ม. |
| --- | --- |
วรรณวิภาร่วมงานฉลองวันรัฐธรรมนูญ ที่สัปปายะสภาสถาน พ.ศ. 2566

สมาชิกสภาผู้แทนราษฎร แบบบัญชีรายชื่อ
อยู่ในวาระ
เริ่มดำรงตำแหน่ง  24 มีนาคม พ.ศ. 2562   (5 ปี 353 วัน)
 
ข้อมูลส่วนบุคคล
เกิด: 5 สิงหาคม พ.ศ. 2525 (42 ปี) จังหวัดอุตรดิตถ์ ประเทศไทย
พรรคการเมือง: อนาคตใหม่ (2561–2563) ก้าวไกล (2563–2567) ประชาชน (2567–ปัจจุบัน)
ทรัพย์สินสุทธิ: 1.6 ล้านบาท

วรรณวิภา ไม้สน (เกิด 5 สิงหาคม พ.ศ. 2525) ชื่อเล่น มด เป็นสมาชิกสภาผู้แทนราษฎร แบบบัญชีรายชื่อ สังกัดพรรคประชาชน ละนักการเมืองที่มีบทบาทในปีกแรงงานของพรรค
ประวัติ

วรรณวิภา เกิดเมื่อวันที่ 5 สิงหาคม พ.ศ. 2525 ที่จังหวัดอุตรดิตถ์ สำเร็จการศึกษาชั้นมัธยมจากโรงเรียนศรีนคร จังหวัดสุโขทัย ระดับชั้นประกาศนียบัตรวิชาชีพชั้นสูง (ปวส.) สาขาบริหารธุรกิจ จากวิทยาลัยเทคโนโลยีหนองเรือ ไทย-เยอรมัน จังหวัดขอนแก่น และระดับปริญญาตรีจากคณะรัฐศาสตร์ วิทยาลัยนอร์ทเทิร์น จังหวัดตาก
การทำงาน

วรรณวิภา ไม้สน เคยทำงานเป็นพนักงานทั่วไปในอุตสาหกรรมสิ่งทอ เป็นระยะเวลากว่า 20 ปี และเคยเป็นกรรมการสหภาพแรงงานไทรอัมพ์อินเตอร์เนชั่นแนลแห่งประเทศไทย มีบทบาทในการขับเคลื่อนเรื่องสวัสดิการของแรงงาน
จนกระทั่งในปี 2561 เธอได้เข้าร่วมงานกับพรรคอนาคตใหม่ นำโดยธนาธร จึงรุ่งเรืองกิจเพราะต้องการขับเคลื่อนผลักดันเรื่องรัฐสวัสดิการและกฎหมายแรงงาน จนในที่สุดเธอได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรคอนาคตใหม่ ในลำดับที่ 3 ถัดจากหัวหน้าพรรคและเลขาธิการพรรค เป็นสมาชิกสภาผู้แทนราษฎรสมัยแรก และเป็นรองประธานกรรมาธิการสวัสดิการสังคม สภาผู้แทนราษฎรไทย ชุดที่ 25 เธอมีบทบาทในการอภิปรายในสภาผู้แทนราษฎรจนเป็นที่ชื่นชมทางสื่อมวลชน
การทำงาน > สมาชิกสภาผู้แทนราษฎร

วรรณิภา ไม้สน ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แบบบัญชีรายชื่อ สังกัดพรรคอนาคตใหม่ → พรรคก้าวไกล
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 แบบบัญชีรายชื่อ สังกัดพรรคก้าวไกล → พรรคประชาชน (พ.ศ. 2567)
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
แหล่งข้อมูลอื่น

วรรณวิภา ไม้สน ชิงปาร์ตี้ลิสต์‘อนค.’ : ข่าวทะลุคน